Diari Oficial de la Generalitat Valenciana


Sumari del DOGV 7075, del 25-07-2013 (2013/7798)

RESOLUCIÓ de 12 de juliol de 2013, de la consellera de Benestar Social, per la qual es concedixen i es publiquen les ajudes destinades la realització de projectes dirigits a la integració social de persones immigrants per a l'exercici 2013.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7798


Data del document
:   12-07-2013

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 12 de juliol de 2013, de la consellera de Benestar Social, per la qual es concedixen i es publiquen les ajudes destinades la realització de projectes dirigits a la integració social de persones immigrants per a l'exercici 2013. [2013/7798]  
Vistes les sol·licituds d'ajuda presentades a l'empara de l'Orde 10/2012, de 28 de desembre de 2012, de la Conselleria de Justícia i Benestar Social, per la qual es regula i es convoquen ajudes destinades a la realització de projectes dirigits a la integració social de persones immigrants per a l'exercici 2013 (DOCV 6946, 18.01.2013).  
Vista la proposta de concessió i denegació de les ajudes que eleva la comissió avaluadora creada a este efecte, en compliment del que preceptua la base deu de l'annex I de l'orde de convocatòria esmentada.  
Fent ús de les competències atribuïdes pel Reglament Orgànic i Funcional de la Conselleria de Justícia i Benestar Social, aprovat pel Decret 193/2012, de 21 de desembre, del Consell (DOCV 6929) i d'acord amb el que preveu la base onze de l'annex I de l'orde de convocatòria, resolc:  
  
Primer   
Aprovar la concessió de subvencions a les entitats que figuren en l'annex I.1 d'esta resolució per a la realització en l'exercici 2013 dels projectes dirigits a la integració social de persones immigrants, pels imports que en l'annex s'indiquen.  
  
Segon  
Denegar les sol·licituds de subvenció de les entitats enumerades en l'annex I.2 d'esta resolució, pels motius que s'hi indiquen.  
  
Tercer  
El règim de pagament de les ajudes, d'acord amb l'habilitació que establix l'apartat 1 de la base dotze de l'orde de convocatòria, és el que disposa l'article 35.1.c.2 de la Llei 11/2012, de 31 de desembre, de pressupostos de la Generalitat per a 2013.  
En conseqüència, pot lliurar-se de manera anticipada, una vegada concedides les ajudes, fins al 60 per cent de l'import. El 40 per cent restant es lliura després de l'aportació i comprovació de la documentació justificativa de l'aplicació efectiva i correcta de l'import anticipat inicialment.  
El termini per a la presentació de la documentació justificativa del lliurament del 60 per cent de l'import de la subvenció concedida finalitza el 29 d'octubre de 2013, i el del 40 per cent restant, el 04 de gener de 2014.  
  
Quart  
D'acord amb el que disposa l'apartat 2 de la base dotze de l'orde de convocatòria, en concordança amb el que establix el paràgraf segon de l'apartat 3.A, apartat b, de l'article 47 bis del text refós de la Llei de la Hisenda Pública de la Generalitat Valenciana, no s'exigix a les entitats beneficiàries la constitució de cap garantia per bestretes de pagament, ja que cap dels programes subvencionats supera els imports que n'exigixen la constitució en la normativa esmentada.  
  
  
Quint  
La justificació de la subvenció concedida per part de les entitats beneficiàries s'ha d'ajustar al que preveu la base tretze de l'Orde 10/2012, de 28 de desembre, de convocatòria de les ajudes esmentades.   
  
En el cas que no es presente la justificació en el termini indicat, l'entitat beneficiària perdrà el dret a la subvenció, en compliment del que disposa la base tretze de l'Orde 10/ 2012 de 28 de desembre.  
  
  
Sext  
El pagament d'estes subvencions es fa amb càrrec a la dotació pressupostària de la línia de subvenció T7672 de la secció, servici i programa 50.19.92.916.25.5 del Pressupost de la Generalitat per a l'exercici 2012.  
  
Contra esta resolució, que posa fi a la via administrativa, pot interposar-s'hi un recurs potestatiu de reposició davant del mateix òrgan que l'ha dictat, en el termini d'un mes, comptador des de l'endemà de la publicació en el Diari Oficial de la Comunitat Valenciana, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació, d'acord amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Açò no impedix que s'hi puga interposar qualsevol altre recurs que s'estime pertinent.  
  
  
València, 12 de juliol de 2013.- La consellera de Benestar Social: Asunción Sánchez Zaplana.